Οι αιτήσεις για την εγγραφή των μαθητών/μαθητριών που θα φοιτήσουν για πρώτη φορά στην Α’ τάξη του Δημοτικού σχολείου, για το σχολικό έτος 2024-2025, πραγματοποιούνται**από 1 έως 20 Μαρτίου 2024.**

Κατά το σχολικό έτος 2024-2025 στην Α’ Τάξη του Δημοτικού Σχολείου θα φοιτήσουν οι μαθητές /μαθήτριες που γεννήθηκαν από **1-1-2018 έως και 31-12-2018.**

Οι εγγραφές υλοποιούνται από κοινού για το 1ο, 2ο και 3ο Δημοτικό της Κόνιτσας με τη διαδικασία που προβλέπεται για τα συστεγαζόμενα σχολεία (παρ. 16, άρθρο 7, Π.Δ.79/17).

Τα απαραίτητα δικαιολογητικά :

1. **Αίτηση-Υπεύθυνη Δήλωση εγγραφής**στην Α’ Τάξη Δημοτικού
2. **Βιβλιάριο Υγείας**του μαθητή/της μαθήτριας ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών. (παρ. 4, του άρθρου 7 του Π.Δ 79/2017 (Α’ 109), όπως τροποποιήθηκε με την παρ. 2 του άρθρου 44 του Ν. 4777/2021 (Α’ 25)
3. **Ατομικό Δελτίο Υγείας Μαθητή**
4. **Αποδεικτικό στοιχείο από το οποίο προκύπτει η διεύθυνση κατοικίας του μαθητή/της μαθήτριας.**( τίτλος ιδιοκτησίας ή  μισθωτήριο συμβόλαιο και λογαριασμός ΔΕΚΟ)
5. **Βεβαίωση Φοίτησης Νηπιαγωγείου και Πιστοποιητικό Φοίτησης Νηπιαγωγείου για την εγγραφή στο Δημοτικό.**
6. **Πιστοποιητικό γέννησης του μαθητή /της μαθήτριας Δήμου ή Κοινότητας**. Αναζητείται από τις σχολικές μονάδες μέσω του Πληροφορικού Συστήματος myschool του ΥΠΑΙΘΑ
7. **Αίτηση Δήλωση για το Ολοήμερο Πρόγραμμα και Πρωινή Ζώνη**